OpenLLM-France/wikimedia huggingface dataset:
# The Calico Dragon

The Calico Dragon és un curt d'animació estatunidenca, en color, de la sèrie dels Happy Harmonies (Metro Goldwin Mayer) dirigida per Rudolf Ising, estrenada el 1935.

## Argument

Una nena llegeix el conte de "la Princesa i el Drac" als seus ninos de drap. Les joguines de drap cobren vida i van a lluitar contra un drac malvat de tres caps, també de drap. En el moment de vèncer-lo, es descobreix que tot era fruit d'un somni de la nena.

## Comentaris

Aquesta pel·lícula és considerada per Russel Merritt & Jb Kaufman com una imitació de la Silly Symphonies (Disney) Al país de la cançó de bressol (1933).

## Nominacions

* Oscar al millor curt d'animació 1936 per Rudolf Ising i Hugh Harman.

## Referències

* ↑ Fitxa a imdb. (anglès)
* ↑ Russel Merritt & J.B. Kaufman, Walt Disney's Silly Symphonies pàg. 76

## Enllaços externs

* Curt a Youtube. (anglès)
* The Calico Dragon. Fitxa i fotogrames del curt. (anglès)
# Bouficha

Bouficha o Bou Ficha (àrab: بوفيشة, Bū-Fīxa) és una ciutat de Tunísia, a la governació de Sussa, situada uns 50 km al nord de Sussa, i a 18 km d'Enfidha, on properament hi haurà un aeroport internacional. Només a 14 km es troba Hammamet, el principal centre turístic del país. Es troba a la costa, i té una bona activitat turística, i està en estudi la creació d'una estació turística integrada. Pertany a la governació de Sussa i és capçalera d'una delegació. La delegació té 22.430 habitants segons el cens del 2004 i la municipalitat 8.701.

## Economia

Té una zona industrial amb forta implantació del tèxtil. Al costat de la ciutat, es troba el primer parc d'animals de Tunísia, el Friguia Park, amb animals en semillibertat en una gran extensió de terreny. Té un mercat setmanal i un festival al juliol.

## Administració

És el centre de la delegació o mutamadiyya homònima, amb codi geogràfic 31 61 (ISO 3166-2:TN-12), dividida en nou sectors o imades:
* Bouficha (31 61 51)
* Oued El Kharroub (31 61 52)
* Sidi Khalifa (31 61 53)
* Essafha (31 61 54)
* Sidi Saïd (31 61 55)
* Aïn Errahma (31 61 56)
* El Methalit (31 61 57)
* Esselloum (31 61 58)
* Sidi M’tir (31 61 59)
Al mateix temps, forma una municipalitat o baladiyya (codi geogràfic 31 21), dividida en dues circumscripcions o dàïres:
* Bouficha (31 21 11)
* El Yasmine (31 21 12)

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 77-81. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 146-147. ISSN: 1737-7838 [Consulta: 18 agost 2021].

## Enllaços externs

* Bouficha - Lloc web oficial
# Antera

En botànica, s'anomena antera a la part superior de l'estam més engruixida i on es forma el pol·len. La paraula procedeix del grec anteros, que significa florit, al·ludint que la presència visible de les anteres assenyala el punt àlgid de l'antesi o floració.
En les angiospermes cada estam sol estar consistir per un peu anomenat filament i una antera, subjecta lateralment l'extrem del filament. Es diu de les anteres que són extrorses si el filament s'uneix a l'antera per la seva cara externa (la més allunyada de l'eix floral), i són introrses en el cas contrari, menys freqüent. A la vegada l'antera pot inserir-se en el filament per la base (basifixa) o pel dors (dorsifixa).
L'antera típica de les angiospermes sol constar de dues parts distingibles, contigües, anomenades teques (vegeu la imatge de la dreta), i unides pel connectiu, que és també per on l'antera s'uneix al filament. Si es talla l'antera perpendicularment al seu eix, s'observa que cada antera conté un o dos sacs pol·línics que s'estenen en tota la seva longitud.
L'antera és una estructura dehiscent, és a dir, que es trenca espontàniament per deixar visible el seu contingut, el pol·len. Cada sac pol·línic s'obrirà en general per una dehiscència (tall) longitudinal o, més rarament, per un porus.
L'estam representa un conjunt d'esporangis (microsporangis) i es tracta d'un fulla transformada per a la producció d'espores masculines (microspores) que són els grans de pol·len. Els sacs polínics corresponen als microsporangis.
# Alticorpus mentale

Alticorpus mentale és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 20,1 cm de longitud total.

## Distribució geogràfica

Es troba a l'Àfrica oriental: sud del llac Malawi.

## Referències

* 1 2 «Alticorpus mentale» (en anglès). FishBase. Froese, Rainer; Pauly, Daniel (editors).
# Séranvillers-Forenville

Séranvillers-Forenville és un municipi francès, situat a la regió dels Alts de França, al departament del Nord. L'any 2006 tenia 282 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 424 | 448 | 473 | 509 | 572 | 605 | 570 | 518 | 442 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 515 | 552 | 592 | 552 | 527 | 464 | 414 | 384 | 414 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 351 | 328 | 292 | 228 | 220 | 216 | 206 | 179 | 189 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 155 | 265 | 267 | 324 | 327 | 309 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Claude Pringalle | UMP |
| 2008- | Marie-Bernadette Buisset Lavallard | |
# Luca de Meo

Luca de Meo (Milà, 13 de juny de 1967) és un empresari italià que va ser president de SEAT durant cinc anys.
Va rebre el grau en Administració d'empreses per la Università Commerciale Luigi Bocconi a Milà. A la seua tesi, va analitzar ètiques d'empresa, que va ser la primera dissertació del tema a Itàlia. Va començar la seva carrera a Renault, abans d'incorporar-se a Toyota Europa i, a continuació, al Grup Fiat, on va dirigir les marques Lancia, Fiat i Alfa Romeo; director general d'Abarth i director de Marketing del Grup Fiat.
Es va unir al Grup Volkswagen l'any 2009 com a director de Marketing de la marca Volkswagen i del Grup Volkswagen, abans d'assumir el càrrec de responsable de Vendes i Marketing i membre del Consell d'Audi. A més a més, va ser anomenat “commendatore” per l'Ordre al Mèrit de la República Italiana i la Universitat Harvard li va dedicar un case study l'any 2013 per la seva feina al Grup Volkswagen com a director de Marketing. Luca de Meo parla cinc idiomes (italià, anglès, francès, alemany i espanyol), ha sigut docent titular a l'Escola de Direcció d'Empreses SDA Bocconi i és l'autor del llibre Da 0 a 500, Storie vissute, idee e consigli da uno dei manager più dinamici della nuova generazione.
Va ser el president de SEAT de novembre de 2015 fins a gener de 2020. També va ocupar el càrrec de president del Consell d'Administració de CUPRA, va formar part de la junta directiva de SEAT Metropolis:Lab i va ser l'administrador de XMOBA. També va presidir el Consell d'Administració de Volkswagen Group España Distribución i va ser el màxim representant del Grup Volkswagen a Espanya.

## Referències

* ↑ Hill, Linda A.; Teppert, Dana M. «Luca de Meo at Volkswagen Group» (en anglès americà). Harvard Business School, Faculty & Research, 30-04-2013.
* ↑ El Punt-Avui (7 gener, 2020) "Luca De Meo deixa la presidència de Seat"
# MCF

MCF té els següents significats:
* Málaga Club de Fútbol, club de futbol amb seu a la ciutat de Màlaga
* Moviment Caledonià Francès, partit polític de Nova Caledònia
* Confinament magnètic (del seu nom en anglès Magnetic Confinement Fusion), ús de camps magnètics per al control de les reaccions de fusió nuclear
* Metil cloroform, compost orgànic usat antigament com a solvent
* MCF-7 (de l'acrònim en anglès de Michigan Cancer Foundation-7), primer cultiu cel·lular de càncer de mama, obtingut el 1970
* Multimedia Container Format, format de contenidor multimèdia
* MCF també és el codi ISO 4217 del franc monegasc, antiga moneda de Mònaco
# Langkasuka

Langkasuka (langkha sànscrit per "terra resplendent" -sukkha per "felicitat") va ser un antic regne malaiohindu situat a la península de Malaca. Una altra possible font del seu nom podria ser la combinació de (-langkha sànscrit per "terra resplendent" – i Asoka en tribut al llegendari rei guerrer hindu-mauryan que amb el temps es va convertir en un pacifista després d'abraçar els ideals defensats pel budisme), els antics regnes de l'Istme de Malaca – Langkasuka havent estat un d'ells – considerat per alguns estudiosos d'haver estat els primers estats fundats o reconstruïts per emissaris o descendents d'Asoka de Magadha a l'Índia.
Aquest regne, juntament amb l'Antic Kedah són probablement un dels primers regnes fundats en la península de Malaca. Segons amb la tradició de la fundació del regne que va ocórrer en el segle ii. Les llegendes malaies afirmen que Langkasuka va ser fundat a Kedah, i més tard es va traslladar a Pattani.

## Registres

Els registres històrics són escassaos, però un registre xinès de la Dinastia Liang (al voltant el 500 EC) es refereix al regne de "Lang-ya-xiu" (xinès tradicional: 狼牙脩, xinès simplificat: 狼牙脩) com sent fundat en el segle primer. Com és descrit en les cròniques xineses, Langkasuka tenia una distància d'un viatge de trenta dies des de l'est fins a l'oest, i de vint dies de nord a sud, 24.000 li de distància des de Guangzhou.

## Enllaços externs

* Una Història de la península de Malaca: Langkasuka (anglès)
* Southeast Asia: A Historical Encyclopedia, from Angkor Wat to East Timor, Volum 1, editat per Ooi Keat Gin
# Bougara

Bougara (en àrab: بوقرة ) és una ciutat de la província de Blida en Algèria, situada aproximadament a 30 km al sud de la capital Alger.

## Història

En 1851, durant la colonització, la ciutat va ser anomenat Rovigo. Després de la independència va prendre el nom Bougara.

## Nadius il·lustres

* Jules Roy, escriptor i militar francès, nascut a Bougara el 22 d'octubre del 1907 ;
* Jean Pélégri, novel·lista i poeta francès, nascut a Bougara el 20 de juny del 1920.

## Referències

* ↑ Éditions Archives & Culture. Atlas de l'Algérie 1830-1960, 2011, p. 80. ISBN 978-2-35077-157-1.
# Antonio Guarnieri

Antonio Guarnieri (Venècia, 1 de febrer de 1880 - Milà, 25 de novembre de 1952) va ser un director d'orquestra, compositor i violoncel·lista italià.
Membre d'una família de tradició musical (el seu pare, Luigi va ser contrabaixista, i els seus germans Francesco i Guglielmina, violinistes), va estudiar violoncel a Venècia, i orgue i composició amb Marco Enrico Bossi. Va començar com a instrumentista, formant part del Quartet Martucci. Va debutar com a director a Siena el 1904, apareixent successivament a Viena (1912), Buenos Aires (1913), Florència (Parsifal, el 1914), Gran Teatre del Liceu de Barcelona (1915) i, finalment, el 1922, la Scala de Milà, on dirigirà assíduament fins al final de la seva carrera, particularment les òperes de Wagner, de les que es va fer especialista. També va dirigir preferentment òperes rares, tant clàssiques com modernes.
Va ser titular de la càtedra de perfeccionament de direcció d'orquestra a l'Accademia Musicale Chigiana de Siena, on va ser mestre, entre d'altres, de Luciano Rosada, Bruno Maderna i d'Ettore Gracis.

## Referències

* 1 2 «Guarnieri Antonio» (en italiano). Operissimo.com. Arxivat de l'original el 2016-03-03. [Consulta: 4 agost 2013].
* ↑ Edita SARPE, Gran Enciclopedia de la Música Clásica, vol. IV, pàg. 1235. (ISBN|84-7291-226-4)
* ↑ Edita SARPE, Gran Enciclopedia de la Música Clásica, vol. II, pàg. 530. (ISBN 84-7291-255-8)
# Le parfum de Mathilde

Le parfum de Mathilde és una pel·lícula porno francesa de 1994 dirigida per Marc Dorcel, amb guió de Jean Rollin. És una pel·lícula cuidada en vestuari i decorats. Va servir per a catapultar a la fama a Draghixa que gràcies a la seva intervenció en aquesta pel·lícula va ser guardonada amb el premi Hot d'Or en 1995.

## Sinopsi

Compte les venjances de Sir Remy (Cristopher Clark), un aristòcrata que, a despit per les infidelitats de la seva anterior esposa, Mathilde, decideix casar-se amb una jove anomenada Eva (Draghixa) que té certa semblança a la seva primera esposa, amb la finalitat d'humiliar-la i vexar-la davant dels seus hostes per a rescabalar-se.
Aquest argument enfronta dos mites clàssics de la dona sacralitzada, la dona innocent i pura (reproductiva) i la insaciable (i estèril), de Mathilde.

## Repartiment

* Draghixa: Mathilde (difunta esposa de Sir Rémy) i Eva (òrfena)
* Christophe Clark: Sir Rémy
* Julia Channel: Sofia, donzella
* Elodie Cherie: La cuinera
* Maeva: La tia Ana
* Marc Dorcel: L'oncle
* Eric Weiss:
* Simona Valli: Convidada
* Erika Bella: Convidada
* Elisabeth Stone:
* Richard Voisin: Robert, el xofer
* David Perry: Servent
* Thomas Santini: Un nan voyeur
* Manon:
* Kathy:

## Guardons

* 1995: Hot d'Or al millor guió.
* 1995: Hot d'Or a la millor actriu europea, (Draghixa).
* 1995: Hot d'Or al millor escenari.
* 1995: Premi AVN a la millor pel·lícula porno europea.
* 1995: Millor pel·lícula europea en el Festival del Cinema Porno de Brussel·les.
* 1995: Millor estrella de cinema francesa (Draghixa) en el Festival del Cinema porno de Brussel·les.
* V Premis Turia: Millor pel·lícula porno "El rincón del piu".

## Referències

* ↑ Le parfum de Mathilde (1994) a lepointq
* ↑ The Scent of Mathilde themoviedb.org
* ↑ Desacatos Transgresiones, Revista d'Antropologia Social p. 50, primavera-estiu 2002
* ↑ La ravissante Draghixa, notamment héroïne du Parfum de Mathilde, une superproduction X de Marc Dorcel. Arxivat 2016-07-09 a Wayback Machine., purepeople.com
* ↑ Guardonats als V Premis Turia al web de Cartellera Turia

## Enllaços externs

* Le parfum de Mathilde a YouTube (tràiler)
# MCLinux

μCLinux amb μ de micro, Linux per a MicroControladors (o uCLinux pel nom de la web) és un projecte que ofereix una versió de Linux per a ordinadors sense MMU (unitat de gestió de memòria) o amb MMU desactivada (per evitar els retards per "manques" en la paginació de memòria en Sistemes de Temps Real).

## Enllaços externs

* Web oficial Arxivat 2006-10-04 a Wayback Machine.
* Introducció a μCLinux Arxivat 2010-10-21 a Wayback Machine.
* Directori μCLinux de webs relacionades
# Magnesiohögbomita-6N6S

La magnesiohögbomita-6N6S és un mineral de la classe dels òxids. Nom atorgat en honor d'Arvid Gustav Högbom (1857-1940), geòleg suec de la Universitat d'Uppsala, i per l'estructura cristal·lina. (S= Espinel, N= Capes Nolanita). Anomenat així, també, com un mineral dominant del grup Mg Högbomita i la 6N6S polisoma.

## Classificació

La magnesiohögbomita-6N6S es troba classificada en el grup 4.CB.20 segons la classificació de Nickel-Strunz (4 per a Òxids (hidròxids, V [5,6] vanadats, arsenits, antimonurs, bismutits, sulfits, selenits, telurits, iodats); C per a Metall: Oxigen= 2:3,3:5, i similars i B per a Amb cations mitjans; el nombre 20 correspon a la posició del mineral dins del grup).

## Característiques

La magnesiohögbomita-6N6S és un òxid de fórmula química [(Mg,Fe$^{2+}$)₃(Al,Ti,Fe$^{3+}$)₈O$_{15}$(OH)]₆. Cristal·litza en el sistema trigonal.

## Formació i jaciments

S'ha descrit a l'Amèrica del Nord i a Àfrica. Sol trobar-se en dipòsits de mineral de ferro motamorfosats.

## Referències

* 1 2 3 4 5 «Magnesiohögbomite-6N6S» (en anglès). Mindat. [Consulta: 7 novembre 2015].
* 1 2 «General Magnesiohogbomite-6N6S Information». WebMineral.com.

## Bibliografia

* Armbruster, T. (2002), Revised nomenclature of högbomite, nigerite, and taaffeite minerals.- European Journal of Mineralogy: 14: 389-395.
* Neues Jahrbuch für Mineralogie, Monatshefte (1990): 401-412.
* American Mineralogist, Volume 87, pages 277–292, 2002
# Telmatobius marmoratus

Telmatobius marmoratus és una espècie de granota que viu a Bolívia, Xile, Perú i, possiblement també, a l'Argentina.

## Referències

* Monteza, J.I., Arizabal, W., Lehr, E., De la Riva, I., Veloso, A., Núñez, H. & Lavilla, E. 2004. Telmatobius marmoratus. Llista Vermella d'Espècies Amenaçades de la UICN 2006. Consulta: 17 de gener de 2008.
# Le nouveau magazine litteraire

Le Nouveau Magazine Littéraire, anteriorment anomenada Le Magazine Littéraire, és una revista mensual francesa sobre literatura. Amb la seu a la ciutat de París, l'editora és l'empresa Sophia Publications i està disponible en paper i en versió electrònica. L'any 2014 tenia una circulació de 20.300 còpies. La revista va ser creada l'any 1966 per Guy Sitbon i revenuda el 1970 a Nicky i Jean-Claude Fasquelle, llavors cedida a Artemis l'any 2000 i finalment a Sophia Publications.

## Referències

* ↑ «Le Nouveau Magazine Littéraire - ACPM» (en francès). https://www.acpm.fr,+21-12-2019. Arxivat de l'original el 2019-12-21. [Consulta: 21 desembre 2019].
* ↑ «Faites-vous mal, lisez le Nouveau Magazine Littéraire ! - Bonnet d'âne» (en francès). https://blog.causeur.fr,+21-12-2019.+[Consulta: 21 desembre 2019].
* ↑ «Le Nouveau Magazine Littéraire» (en francès). https://www.cairn.info,+21-12-2019.+[Consulta: https://www.cairn.info/magazine-le-magazine-litteraire-2018-9.htm].
* ↑ «www.nouveau-magazine-litteraire.com |» (en francès). https://www.nouveau-magazine-litteraire.com/,+21-12-2019.+[Consulta: 21 desembre 2019].
# Bougainville

«Bougainville» té aquests significats:
* Bougainville (Somme), municipi francès al departament del Somme
* Illa de Bougainville, illa de l'arxipèlag de Salomó però pertanyent a Papua Nova Guinea
* Louis Antoine de Bougainville (París, 1729 – 1811), comte de Bougainville, militar i navegant francès
# Antioxidant 301

Antioxidant 301 o ascorbat de sodi (sal sòdica de l'àcid ascòrbic). És un antioxidant sintètic que s'obté de l'àcid ascòrbic (E-300). S'usa en productes carnis per a evitar la formació de nitrosamines. També és usat en pastisseria, brioixeria, pa torrat envasat, massa per a pizza, cereals envasats, pastes, begudes, refrescs, sucs, salses, adobats, conservers enllaunades i embotits. Té un nivell de toxicitat baix, gairebé innocu, i és recomanable no consumir-ne més de 500 mg diaris (persones adultes).

## Referències

* ↑ Jim Smith, Lily Hong-Shum. Food Additives Data Book (en anglès). John Wiley & Sons, 2008, p. 82. ISBN 140517241X.

## Enllaços externs

* E301 Aditivos alimentarios (castellà)
* E301 - Ascorbato sódico No + Aditivos (castellà)
# Síbia canyella

La síbia canyella (Heterophasia capistrata) és un ocell de la família dels leiotríquids (Leiothrichidae).

## Hàbitat i distribució

Habita boscos, a l'Himàlaia del nord del Pakistan, nord de l'Índia des de Caixmir cap a l'est fins Arunachal Pradesh i sud del Tibet.

## Referències

* ↑ «Síbia canyella». Cercaterm. TERMCAT, Centre de Terminologia. Rev. 20/12/2021(català)
# MCH

MCH té els següents significats:
* Concentrador controlador de memòria (del seu nom en anglès Memory Controller Hub), circuit integrat principal dins de la placa mare, conegut també com a NorthBridge
* Rellotge molecular (del seu nom en anglès Molecular Clock Hypothesis), tècnica d'anàlisi d'ADN que serveix per datar la divergència de dues espècies
* Miocardiopatia hipertròfica, miocardiopatia genètica que provoca l'engruiximent del múscul cardíac
* Hormona concentrant de melanina (del seu nom en anglès Melanin-Concentrating Hormone), hormona peptídica localitzada a l'hipotàlem
* Hemoglobina corpuscular mitjana (del seu nom en anglès Mean Corpuscular Hemoglobin), mesura de la quantitat d'hemoglobina present en cada glòbul vermell
# Magnesionigerita-6N6S

La magnesionigerita-6N6S és un mineral de la classe dels òxids, que pertany al grup de la nigerita. Va ser descrita originalment com pengzhizhongite-24R,sent rebatejada el 2002 segons la nova nomenclatura del grup de la nigerita. El nom de l'arrel és per a Nigèria.

## Característiques

La magnesionigerita-6N6S és un òxid de fórmula química (Mg,Al,Zn)₃(Al,Sn,Fe)₈O$_{15}$(OH). Cristal·litza en el sistema trigonal.
Segons la classificació de Nickel-Strunz, la magnesionigerita-6N6S pertany a «04.FC: Hidròxids (sense V o U), amb OH, sense H₂O; octaedres que comparetixen angles» juntament amb els següents minerals: bernalita, dzhalindita, söhngeïta, burtita, mushistonita, natanita, schoenfliesita, vismirnovita, wickmanita, jeanbandyita, mopungita, stottita, tetrawickmanita, ferronigerita-2N1S, magnesionigerita-2N1S, ferronigerita-6N6S, zinconigerita-2N1S, zinconigerita-6N6S, magnesiotaaffeïta-6N'3S i magnesiotaaffeïta-2N'2S.

## Formació i jaciments

Va ser descoberta al districte miner de Baiwu, dins el comtat d'Anhua, a Yiyang (Hunan, República Popular de la Xina). També ha estat descrita al jaciment d'estany polimetàl·lic de Xianghualing, al comtat de Linwu, també a Hunan. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Magnesionigerite-6N6S» (en anglès). Mindat. [Consulta: 1r març 2021].
# Portola

* Per a altres significats, vegeu «portolà».
Portola és una població dels Estats Units a l'estat de Califòrnia. Segons el cens del 2000 tenia 2.227 habitants.

## Demografia

Segons el cens del 2000, Portola tenia 2.227 habitants, 899 habitatges, i 595 famílies. La densitat de població era de 383,9 habitants/km².
Dels 899 habitatges en un 36,7% hi vivien nens de menys de 18 anys, en un 48,2% hi vivien parelles casades, en un 11,7% dones solteres, i en un 33,8% no eren unitats familiars. En el 29% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,02.
Per edats la població es repartia de la següent manera: un 29,5% tenia menys de 18 anys, un 7,3% entre 18 i 24, un 26% entre 25 i 44, un 23,8% de 45 a 60 i un 13,5% 65 anys o més.
L'edat mediana era de 37 anys. Per cada 100 dones de 18 o més anys hi havia 92,1 homes.
La renda mediana per habitatge era de 28.103 $ i la renda mediana per família de 35.156 $. Els homes tenien una renda mediana de 32.159 $ mentre que les dones 21.157 $. La renda per capita de la població era de 14.734 $. Entorn del 14,5% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Portola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Moto Club Manresa

El Moto Club Manresa és una entitat esportiva catalana dedicada al motociclisme i a l'automobilisme que fou fundada a Manresa el 1946. Entre les proves que ha organitzat en destaquen una de puntuable per al Campionat del Món, vint-i-una per als Campionats d'Espanya i més de cent per al Campionat de Catalunya. A finals de la dècada de 2000 centrava la seva activitat en les proves automobilístiques de muntanya (pujades de muntanya), ral·lis de clàssiques (motos i cotxes), motocròs, enduro i excursions culturals. El 2012 tenia més de 300 socis.

## Referències

* ↑ «Moto Club Manresa». enciclopedia.cat. GEC - Enciclopèdia de l'esport català. [Consulta: 9 juny 2016].

## Enllaços externs

* Lloc Web oficial
# Font de la Roca (Sant Esteve de la Sarga)

La Font de la Roca és una font del terme municipal de Sant Esteve de la Sarga, del Pallars Jussà, dins del territori del poble de Sant Esteve de la Sarga.
Està situada a 905 m d'altitud, al nord-oest del nucli de Sant Esteve de la Sarga.

## Enllaços externs

* Institut Cartogràfic de Catalunya